Samuelis Kuklianskis

Samuelis Kuklianskis (1930 m. gegužės 9 d. Veisiejai – 2005 m. birželio 9 d. Vilnius) – Lietuvos teisininkas, teisėtyrininkas kriminalistas ir kriminologas, MRU profesorius, habilituotas socialinių mokslų daktaras.

 Biografija 
1953 m. baigė Vilniaus universiteto (VU) Teisės fakultetą, įgijo teisininko kvalifikaciją. 1989 m. teisės mokslų daktaras.

1953–1955 m. Dotnuvos rajono prokuratūros, 1955–1957 m. Šiaulių miesto prokuratūros tardytojas. 1957–1967 m. Lietuvos TSR prokuratūros ypatingai svarbių bylų tardytojas, 1967–1970 m. Tardymo skyriaus prokuroras. 1970–1990 m. Teismo ekspertizės mokslo tyrimų instituto Nusikalstamumo tyrimo ir įstatymų tobulinimo skyriaus vedėjas. 1990–1991 m. Teisės informacijos departamento prie Teisingumo ministerijos direktorius.

1991–2003 m. Lietuvos teisės universiteto (1990–1997 m. Lietuvos policijos, 1997–2000 m. Lietuvos teisės akademija) dėstytojas; nuo 1993 m. profesorius.

Vedęs. Dukra Faina Kukliansky, teisės firmos „Laistrigone“Faina Kukliansky, bendrovės „Hiroma“ advokatė.

 Mokslinė veikla 
Mokslinės veiklos pagrindinės kryptys: nusikalstamumo prevencija, kriminologijos problemos, kriminalistika. Paskelbė daugiau kaip 150 mokslinių straipsnių.

 Bibliografija 
 Piniginių lėšų grobstymo tyrimas ir prevencija, 1972 m., rusų kalba
 Nusikalstamumo kontrolės Lietuvoje mokslinė koncepcija, 1995 m.
 Nusikaltimų ekonomikai tyrimo taktikos bendrieji ypatumai, su R. Burda, 1998 m.
 Nusikaltimų tyrimo organizacijos pradmenys, 1995 m.
 Apklausa ikiteisminio tyrimo metu (taktikos teorija ir praktika), su R. Burda, 2007 m.
 Kriminalistikos technikos pagrindai, vadovėlis, su kitais, 1998 m.).

 Šaltiniai 

Kategorija:Lietuvos pedagogai
Kategorija:Lietuvos kriminalistai
Kategorija:Lietuvos kriminologai
Kategorija:Lietuvos tardytojai